Subaru BRZ

Subaru BRZ on Subarun vuodesta 2012 lähtien valmistama takavetoinen coupé-korinen urheiluautomalli. BRZ on kehitetty yhteistyössä Toyotan kanssa, ja sen lähes identtinen sisarmalli on Toyota GT86.

 Subaru BRZ ZC6 (2012–2020) 

Ensimmäisen sukupolven Subaru BRZ:ssa on vapaasti hengittävä nelisylinterinen 2,0-litrainen bokserimoottori, joka tuottaa tehoa 200 hevosvoimaa. Moottori on Subarun kehittämä, mutta siinä käytetään Toyotan D-4S-suorasuihkutusjärjestelmää. Voimansiirtona on kuusivaihteinen manuaali- tai automaattivaihteisto.

Vuoden 2016 näkyvimpänä uudistuksena oli uudelleenmuotoiltu etupuskuri. Sekä etu- että takavalot toteutettiin LED-tekniikalla. Lisäksi moottorin teho nousi 205 hevosvoimaan.
vasen|pienoiskuva|Ensimmäisen sukupolven facelift-malli. 

 Subaru BRZ ZC8 (2020–) 

Toisen sukupolven BRZ esiteltiin marraskuussa 2020. Sitä ei enää myydä Euroopassa toisin kuin Toyotan uutta mallia, joka sai nimen GR 86.

Voimanlähteenä on 2,4-litraiseksi kasvanut nelisylinterinen vapaasti hengittävä bokserimoottori, jonka teho on 228 hevosvoimaa. Vaihteistoksi voi edelleen valita kuusivaihteisen manuaali- tai automaattivaihteiston. 

 Lähteet 

 Aiheesta muualla 

BRZ
Luokka:S-segmentin autot
Luokka:2010-luvun autot
Luokka:2020-luvun autot